《郁孤台》
宋代·刘才邵

风伯驱云晓色开，使家清燕就高台。崆峒爽气连天起，章贡寒声绕槛来。

谭屑霏霏随玉麈，酒波滟滟溢金罍。还将崇政言诗手，一为江城赋早梅。

作者简介：（1086—1158）吉州庐陵人，字美中，号杉溪居士。徽宗大观三年上舍及第，宣和二年中宏词科。高宗时累迁中书舍人，兼权直学士院。以帝称其能文，为时宰所忌，出知漳州，于城东开十四渠，溉田数千亩。官至工部侍郎、权吏部尚书。有《杉溪居士集》。